IZVEDBENA UREDBA KOMISIJE (EU) št. 584/2011

z dne 17. junija 2011

o odobritvi večjih sprememb specifikacije za ime, registrirano v registru zaščitenih označb porekla in zaščitenih geografskih označb (Grana Padano (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4) Uredbe,

ob upoštevanju naslednjega:

Švicarski organi so v imenu družbe Chäs & Co Käsehandel GmbH, Inhaber Urs Reichen, Grubenstr 39, 8045 Zürich, Švica, Komisiji v skladu s členom 7 Uredbe (ES) št. 510/2006 poslali izjavo o ugovoru. V dopisu z dne 6. aprila 2010 je zainteresirani strani povabila, naj se ustrezno posvetujeta.

SPREJELA NASLEDNJO UREDBO:

Člen 1

Spremembe specifikacije, navedene v Prilogi 2 v zvezi z imenom iz Priloge 1 k tej uredbi, se odobrijo.

Člen 2

Uporablja se spremenjen enotni dokument iz Priloge 2 k tej uredbi.

Člen 3

Ta uredba začne veljati dvajseti dan po objavi v Uradnem listu Evropske unije.

(1) UL L 93, 31.3.2006, str. 12.

(2) UL L 148, 21.6.1996, str. 1.

(3) UL C 199, 25.8.2009, str. 24.

PRILOGA II

ENOTNI DOKUMENT

UREDBA SVETA (ES) št. 510/2006

„GRANA PADANO“

št. ES: IT-PDO-0217-0011-26.7.2006

ZGO ( ) ZOP (X)

1. Ime

„GRANA PADANO“

2. Država članica ali tretja država

Italija

3. Opis kmetijskega proizvoda ali živila

3.1 Vrsta proizvoda (Priloga III)

Skupina 1.3 – Siri

3.2 Opis proizvoda, za katerega se uporablja ime iz točke 1

Trdi sir s kuhanim testom in počasnim zorenjem, ki se proizvaja skozi vse leto in se uporablja kot namizni ali ribani sir; pridobiva se iz surovega, delno posnetega mleka krav, ki se prehranjujejo s svežo ali konzervirano krmo, pridobi pa se iz dveh molž dnevno; dovoljena je obdelava mleka iz ene molže ali mešanice dveh molž. Sir je valjaste oblike z rahlo izbočenim ali skoraj ploščatim kolutom, ploskve so ravne in rahlo zarobljene.

Premer je od 35 do 45 cm, višina hlebca pa od 18 do 25 cm, kar se spreminja glede na tehnične pogoje proizvodnje.

Teža: od 24 do 40 kg; skorja: trda in gladka, debeline od 4 do 8 mm.

Testo je trdo, z drobnozrnato strukturo, s krožnim kosmičastim lomom in komaj vidnimi očesci. Maščobe v suhi snovi je najmanj 32 %. Barva skorje je temna ali naravno zlato rumena, barva testa pa bela ali rumenkasta. Testo prijetno diši in je okusno.

3.3 Surovine (samo za predelane proizvode)

Surovo kravje mleko, naravni mlečni fermenti, telečje sirilo.

Krave molznice se vzrejajo na območju, določenem v točki 4.

3.4 Krma (samo za proizvode živalskega izvora)

Osnovno prehrano krav molznic sestavlja sveža ali konzervirana krma, ki jo pokladajo kravam v obdobju laktacije, kravam izven molznega obdobja in molznicam, starejšim od sedem mesecev.

Prehrana krav molznic temelji na uporabi krme, pridobljene na sami kmetiji ali na območju proizvodnje sira z ZOP „GRANA PADANO“.

V dnevnem odmerku mora biti vsaj 50 % suhe snovi; izvirati mora iz krme, v kateri je razmerje med krmo in hranili za živali ter suho snovjo najmanj 1.

Vsaj 75 % suhe snovi v dnevnem odmerku krme mora izvirati iz hranil, proizvedenih na območju proizvodnje mleka.

Dovoljena hranila so našteta na pozitivnem seznamu, ki zajema:

— krmila: sveža krmila, seno, slamo, silažo (ki pa ni dovoljena za proizvodnjo sira „Trentingrana“),

— surovine za prehrano živine, razvrščene po kategorijah, ki jih je dovoljeno dodajati krmi: žita in izdelki iz žit, pololjnice in izdelki iz njih, gomolji in korenine ter izdelki iz njih, dehidrirana krma kot stranski produkt proizvodnje sladkorja, zrna stročnic, maščobe, rudninske snovi, prehranski dodatki.

3.5 Posebni proizvodni postopki, ki jih je treba izvajati na opredeljenem geografskem območju

Postopke proizvodnje in zorenja je treba izvajati na območju proizvodnje, kakor je določeno v točki 4.

3.6 Posebna pravila za rezanje, ribanje, pakiranje itd.

Postopke ribanja in pakiranja je treba izvajati na območju proizvodnje, določenem v točki 4, saj je sveži ribani sir zelo občutljiv in za ohranitev njegovih organoleptičnih lastnosti ga je treba takoj zapakirati tako, da se prepreči njegova izsušitev; poleg tega je takojšnje pakiranje v embalažo z označbo porekla zanesljivejše jamstvo pristnosti ribanega proizvoda, ki je po naravi težje določljiva v primerjavi s celim hlebcem (potrjeno s sodbo Sodišča z dne 20. maja 2003).

Pri proizvodnji ribanega sira „GRANA PADANO“ je dovoljena uporaba ostankov, ki nastanejo pri rezanju sira na koščke (s fiksno in/ali variabilno težo), kose, kocke, „grižljaje“ itd. ali pri njegovem pakiranju, vendar le pod naslednjimi pogoji: da se upošteva maksimalen odstotek skorje (18 %); da je vedno zajamčena sledljivost celih hlebcev sira z ZOP „GRANA PADANO“, iz katerih izvirajo ostanki; če so namenjeni poznejši uporabi in/ali prevozu iz ene stavbe v drugo, jih je treba razvrstiti po kodi in mesecu proizvodnje; prevoz ostankov je dovoljen samo v okviru iste kmetije ali zadruge in izključno znotraj območja porekla. Trženje ostankov, namenjenih proizvodnji ribanega sira „GRANA PADANO“, je torej prepovedano.

3.7 Posebna pravila za označevanje

Uradna oznaka, ki potrjuje, da proizvod izpolnjuje pogoje za uporabo zaščitene označbe porekla „GRANA PADANO“, in se torej mora pojavljati na celih hlebcih in na embalaži sira z ZOP „GRANA PADANO“ v kosih in v obliki ribanega sira, je rombasta risba z besedama „GRANA“ in „PADANO“, izpisanima z velikimi tiskanimi črkami. V zgornjem in spodnjem zaobljenem kotu romba sta izpisani začetnici „G“ in „P“.

Označevalni trakovi, s katerimi se hladno vtisne oznaka porekla na hlebce ob njihovem oblikovanju, so sestavljeni iz niza rombov, izrisanih s pikami, v katerih se izmenično ponavljata besedi „GRANA“ in „PADANO“, ter podatkov o sirarju z oznako meseca in leta proizvodnje.

Uporaba posebnih označevalnih trakov, posebej predvidenih za vrsto „Trentingrana“, je dovoljena izključno za sir z ZOP „GRANA PADANO“, proizveden v avtonomni pokrajini Trento, če se je za proizvodnjo uporabilo le mleko krav, ki so jih krmili s krmo brez vsakršne silaže ne glede na letni čas. Označevalne trakove sestavljata 2 niza rombov, izrisanih s pikami, ki nosijo napis „TRENTINO“; v sredini, med stiliziranimi obrisi gora, pa je z leve proti desni in desne proti levi izpisana beseda „TRENTINO“.

Določitev porekla z označevalnimi trakovi se dopolni z namestitvijo kazeinske nalepke, ki nosi napis „GRANA PADANO“, leto proizvodnje in alfanumerično kodo za nedvomno identificiranje posameznega hlebca.

Sir „GRANA PADANO“, ki je zorel najmanj 20 mesecev po oblikovanju na območju proizvodnje, se lahko opredeli kot „RISERVA“ (rezerva). Kategoriziranje kot „GRANA PADANO RISERVA“ se opravi s še enim toplotnim žigom, ki se vtisne na obod hlebcev na zahtevo subjektov na enak način, kot velja za namestitev oznake ZOP. To oznako sestavlja okrogla risba, čez sredino katere je napis „RISERVA“. V zgornjem obodu sta beseda „OLTRE“ (več kot) in številka „20“, v spodnjem obodu pa beseda „MESI“ (mesecev).

Kar zadeva pakiran proizvod, so predvidene naslednje kategorije proizvoda: „GRANA PADANO OLTRE 16 MESI“ („Grana Padano več kot 16 mesecev“) in „GRANA PADANO RISERVA“ („Grana Padano rezerva“).

Embalaža za sir, ki spada v kategorijo „GRANA PADANO OLTRE 16 MESI“, je opremljena z logotipom GRANA PADANO in navedbo „OLTRE 16 MESI“, izpisano v eni vrstici med dvema vzporednima črtama.

Embalaža za sir, ki spada v kategorijo „GRANA PADANO RISERVA“, je poleg logotipa GRANA PADANO opremljena tudi s toplotnim žigom „RISERVA“.

4. Kratka opredelitev geografskega območja

Območje proizvodnje in ribanja sira z ZOP „GRANA PADANO“ vključuje ozemlje pokrajin Alessandria, Asti, Biella, Cuneo, Novara, Torino, Verbania, Vercelli, Bergamo, Brescia, Como, Cremona, Lecco, Lodi, Mantova na levem obrežju reke Pad, Milano, Monza, Pavia, Sondrio, Varese, Trento, Padova, Rovigo, Treviso, Venezia, Verona, Vicenza, Bologna na desni strani reke Reno, Ferrara, Forlì Cesena, Piacenza, Ravenna in Rimini. V pokrajini Bolzano vključuje še naslednje občine: Anterivo, Lauregno, Proves, Senale-S. Felice in Trodena.

5. Povezanost z geografskim območjem

5.1 Posebnosti geografskega območja

Območje proizvodnje sira z ZOP „GRANA PADANO“ v velikem delu sovpada s Padsko nižino, to pomeni z geografskim območjem porečja reke Pad, za katero so značilna aluvialna, fluvioglacialna in ravninska tla brez ovir, ki so bogata z vodo in spadajo med najrodovitnejša na svetu in najprimernejša za proizvodnjo krme.

Te pedološke značilnosti, povezane s posebno mikroklimo tega območja, so ugodne predvsem za pridelavo koruze, ki je najpomembnejša osnova prehrane krav molznic, katerih mleko je namenjeno proizvodnji sira z ZOP „GRANA PADANO“. Koruza lahko namreč predstavlja tudi do 50 % zaužite suhe snovi.

Melioracija in namakanje območja padske nižine, katerih začetki segajo v 11. stoletje, sta temu območju omogočila razvoj govedoreje. Temu primerno so velike količine mleka, ki so presegale dnevne potrebe podeželskega prebivalstva, spodbujale in sprožale potrebo po njegovi predelavi v sir, ki ga je bilo mogoče shranjevati. Še danes je bogastvo domače krme, zlasti koruze, skupaj z izobiljem vode, bistveno za nadaljevanje govedoreje in s tem povezano proizvodnjo mleka.

5.2 Posebnosti proizvoda

Posebnost sira z ZOP „GRANA PADANO“ je v njegovih spodaj navedenih lastnostih:

— velikost in teža hlebca,

— posebna morfološka značilnost testa, povezana s tehniko proizvodnje, za katero je značilna zrnasta tekstura, zaradi katere se sir značilno kosmičasto lomi,

— testo je bele ali rumenkaste barve, prijetnega okusa in dišeče, predvsem zaradi izdatne uporabe voščene koruze v prehrani živine,

— vsebnost vode in maščob, ki je skoraj enaka vsebnosti beljakovin,

— visoka raven naravne razgradnje beljakovin v peptone, peptide in proste aminokisline,

— odpornost proti podaljšanemu zorenju, tudi več kot 20 mesecev.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali drugimi značilnostmi proizvoda (pri ZGO)

Vzročno zvezo med sirom z ZOP „GRANA PADANO“ in območjem njegovega porekla nakazujejo naslednji elementi:

— velika zmogljivost namakanja Padske nižine in s tem povezana razpoložljivost krme, predvsem voščene koruze, ki daje siru značilno belo ali rumenkasto barvo ter okus in vonj testa, kot je opisano v točki 5.2,

— dejansko je uporaba koruzne silaže – ali voščene koruze – narekovala manjši vnos kromatskih sestavin v krmo krav molznic, na primer karotenov, antocianov in klorofila, v primerjavi s prehrano iz različnih vrst sena ali izvlečkov zelene krme. Krma, ki vsebuje malo kromatskih sestavin, je neposredno povezana s shranjevanjem koruze v silosih,

— uporaba surovega mleka, ki omogoča usirjanje z mlečnimi bakterijami, značilnimi za to področje,

— uporaba naravnih mlečnih fermentov, ki ustvarjajo neprekinjeno mikrobiološko povezavo z območjem proizvodnje. Pravzaprav je mleko, ki postane sirotka, torej naravni mlečni ferment, nekakšen vezni člen, ki proizvodnjo sira povezuje z območjem proizvodnje, po drugi strani pa zagotavlja enakomeren in stalen donos mlečnih bakterij, značilnih za območje porekla, s katerega izvirajo glavne posebne značilnosti sira z ZOP „GRANA PADANO“.

Vzročno zvezo med značilnostmi proizvoda in območjem njegovega porekla predstavlja med drugim tudi sirar, ki ima že od nekdaj osrednjo in bistveno vlogo pri proizvodnji sira z ZOP „GRANA PADANO“.

Še danes je predelava mleka v sir z ZOP „Grana Padano“ opravilo, ki ga zaupajo sirarjem, ne pa tehnikom ali znanstvenikom.

Sklic na objavo specifikacije

Ta uprava je začela nacionalni postopek ugovora v zvezi s predlogom za spremembo zaščitene označbe porekla „GRANA PADANO“.

Celotno besedilo proizvodne specifikacije je na voljo:

— na spletni strani: http://www.politcheagricole.it/flex/cm/pages/ServeBLOB.php/L/IT/IDPagina/335 ali